8. 1. 94 De Europæiske Fællesskabers Tidende Nr. L 6/23 (Retsakter hvis offentliggørelse ikke er obligatorisk) RÅDET RÅDETS BESLUTNING af 20. december 1993 om udvidelse af den retlige beskyttelse af halvlederprodukters topografi til at omfatte personer fra Amerikas Forenede Stater (94/4/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 87/54/EØF af 16. december 1986 om retlig beskyttelse af halvlederpro- dukters topografi (1), særlig artikel 3, stk. 7, under henvisning til forslag fra Kommissionen, og ud fra følgende betragtninger : Retten til retlig beskyttelse af halvlederprodukters topo- grafi i Fællesskabet gælder for personer, der er berettiget - til beskyttelse i henhold til artikel 3, stk. 1 til 5, i direktiv 87/54/EØF ; denne ret kan ved rådsbeslutning udvides til også at omfatte personer, der ikke har ret til beskyttelse i henhold til nævnte bestemmelser ; udvidelse af beskyttelsen bør så vidt muligt besluttes for hele Fællesskabet ; beskyttelsen er tidligere, dog kun midlertidigt, blevet udvidet til at omfatte personer fra en række lande og terri- torier, jf. beslutning 93/16/EØF (?), som udløber den 31. december 1993 for så vidt angår Amerikas Forenede Stater ; beskyttelsen er blevet udvidet til også at omfatte selskaber og andre juridiske personer fra De Forenede Stater, idet det ved Kommissionens beslutning 93/217/EØF (?) blev fastslået, at De Forenede Stater indtil den 31. december 1993 opfylder det gensidighedskrav, der er fastsat i artikel 1, stk. 2, i beslutning 93/16/EØF ; () EFT nr. L 24 af 27. 1. 1987, s. 36. 3) EFT nr. L 11 af 19. 1. 1993, s. 20. () EFT nr. L 94 af 20. 4. 1993, s. 30. De Forenede Stater har en passende lovgivning og forventes at fortsætte med at yde beskyttelse af halvleder- produkters topografi under den nationale lovgivning og udstrække denne beskyttelse til også at omfatte personer fra Fællesskabets medlemsstater, som har ret til beskyt- telse i henhold til direktiv 87/54/EØF ; på nuværende tidspunkt har alle Fællesskabets medlems- stater —vedtaget —nationale — foranstaltninger — til gennemførelse af direktiv 87/54/EØF ; beskyttelsen bør fortsat gælde for Amerikas Forenede Stater indtil den 1. juli 1994, så der er tid til at afslutte proceduren for indrømmelse af gensidig, ubegrænset beskyttelse — VEDTAGET FØLGENDE BESLUTNING : Artikel 1 1. Medlemsstaterne udvider den ved — direktiv 87/54/EØF fastlagte retlige beskyttelse således : a) fysiske personer, som er statsborgere eller som har bopæl i De Forenede Stater, behandles, som om de var statsborgere i en medlemsstat b) selskaber eller andre juridiske personer fra De Fore- nede Stater, som har en regulær industri- eller erhvervsvirksomhed i De Forenede Stater, behandles, som om de havde en regulær industri- eller erhverv- svirksomhed på en medlemsstats område. | 2. Anvendelsen af stk. 1, litra b), er betinget af, at selskaber og andre juridiske personer fra en medlemsstat, som har ret til beskyttelse i henhold til direktiv 87/54/ EØF, nyder beskyttelse i De Forenede Stater.